Hədis (film)

Hədis  ― 2023-cü ildə Azərbaycanda çəkilmiş animasiya filmi.

Film 2022-ci il sentyabrın 21-də İranda baş vermiş etiraz aksiyaları zamanı Kərəc şəhərində təhlükəsizlik qüvvələri tərəfindən qətlə yetirilmiş Azərbaycan türkü Hədis Nəcəfiyə həsr edilib və bu ölkədə gender, etnik və mədəni ayrıseçkiliklə mübarizə aparanlara ithaf olunub.

 Haqqında 
Hədis animasiya filmi 2023-cü ildə çəkilib.  Film 2022-ci il sentyabrın 21-də İranda baş vermiş etiraz aksiyaları zamanı Kərəc şəhərində təhlükəsizlik qüvvələri tərəfindən qətlə yetirilmiş Azərbaycan türkü Hədis Nəcəfiyə həsr edilib. Bununla yanaşı film həm də İranda gender, etnik və mədəni ayrıseçkiliklə mübarizə aparanlara ithaf olunub. Müddəti 9 dəqiqədir.

Filmin rejissoru Nəzrin Ağamalıyeva ssenarini İsmayıl İmanla birlikdə yazıb. Filmin məsləhətçisi Məsud Pənahi, aparıcı animatoru Andrea Szelesova, filmin səs rejissoru Nadir Mahmudov,montajçısı Xorxe Sançez Kalderon prodüseri isə Rəşid Ağamalıyevdir. Filmə musiqini Ondrej Zavadil yazıb. Filmin partiturasında Sevda Ələkbərzadənin musiqisi də səslənir. Filmi Zöhrə Kərimi səsləndirib. “ANİMAFİLM Studio” studiyasının istehsal etdiyi filmi Şimali Kaliforniya Azərbaycan Mədəniyyəti Mərkəzinin ideyası və maliyyə dəstəyilə çəkilib.

2023-cü il iyunun 1-də filmin Azərbaycanda YARAT Müasir İncəsənət Mərkəzində premyerası baş tutub.Film 2023-cü il 11-17 iyun tarixlərində Fransada keçirilən Annecy Beynəlxalq Animasiya Film Festivalında Azərbaycanı təmsil edib. 112 ölkədən təqdim olunmuş 3250 film arasında qısametrajlı kateqoriya üzrə yarışa seçilmiş 71 filmdən biridir.

2023-cü ilin avqust ayında Cənubi Koreyanın 25-ci Buçeon Beynəlxalq Animasiya Festivalının əsas müsabiqə proqramına daxil edilib.

 Həmçinin bax 
 Hədis Nəcəfinin ölümü
 Məhsa Əmini etirazları

 İstinadlar 

 Xarici keçidlər 
 "Hədis" animasiya filmi | Nəzrin Ağamalıyeva

Kateqoriya:Azərbaycan cizgi filmləri
Kateqoriya:2023-cü ilin Azərbaycan filmləri